Στυλιανός Κρητικάς

Ο Στυλιανός Κρητικάς (Αδραμύττιο, 1891 - Αθήνα, 23 Αυγούστου 1982) υπήρξε Έλληνας δικηγόρος, αντιστασιακός και πολιτικός. Υπηρέτησε ως βουλευτής στην εκλογική περιφέρεια Λέσβου το 1923.

Βιογραφία
Μικρασιατικής καταγωγής, εντάχθηκε από πολύ νέος στη Δημοκρατική Άμυνα του Ελευθερίου Βενιζέλου και εν συνεχεία στο Κόμμα Φιλελευθέρων. Πριν τη Μικρασιατική Καταστροφή ανέλαβε τη διοίκηση της Γεωργικής Τράπεζας της Σμύρνης.

Στις εκλογές της 16ης Δεκεμβρίου 1923 εξελέγη με τον πολιτικό συνδυασμό του Γ. Παπανδρέου "Δημοκρατικοί-Φιλελεύθεροι", που ήταν μια τοπική παραλλαγή του Κόμματος Φιλελευθέρων. Επανεξελέγη στις εκλογές του 1926 και γερουσιαστής το 1929.Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 118, αρ. 786.   Την περίοδο εκείνη ήταν μέλος της Δημοκρατικής Ένωσης του Παπαναστασίου. Εισηγήθηκε ειδική νομοθεσία για τους συνεταιρισμούς.  Το 1935 καταδικάστηκε ως κινηματίας με τους βενιζελικούς και λίγο αργότερα υπέστη διώξεις και από το καθεστώς του Μεταξά. Έλαβε μέρος στην Εθνική Αντίσταση και ήταν εκπρόσωπος του ΕΑΜ στο Συμβούλιο των Κορυσχάδων. Για την αντιστασιακή του δράση εκτοπίστηκε αρχικά στην Ικαρία και στη συνέχεια στη Μακρόνησο.Κηδεύεται ο σ. Στέλιος Κρητικάς, εφ. Ριζοσπάστης, φύλλο 25-8-1982,  σελ. 2.

Απεβίωσε σε ηλικία 91 ετών, τον Αύγουστο του 1982 και κηδεύτηκε στις 25 Αυγούστου από το Πρώτο Νεκροταφείο Αθηνών.To Βήμα, Εκείνοι που φεύγουν, 29-8-1982, σελ. 2.. Μέχρι τον θάνατό του ήταν ο μοναδικός εν ζωή γερουσιαστής της Ελλάδας.Τα Νέα, Πέθανε ο τελευταίος γερουσιαστής,  24-8-1982, σελ. 4.

 Πηγές 

Κατηγορία:Βουλευτές Λέσβου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες δικηγόροι του 19ου αιώνα
Κατηγορία:Μέλη του ΕΑΜ